Perdry – Page 3 – Hoërskool Merensky
Take note: Facts Worth Knowing
Perdry is 'n buitesport waaraan Plasies deelneem.
Hulle neem wel deel in Merensky kleure.
Plasie-ruiters oorheers WMG
Gepubliseer op May,08 2017
Ses Plasies het op Saterdag, 6 Mei, deelgeneem aan die derde kwalifiserende ronde vir Western Mounted Games in Polokwane. Op vlak 0 het Dominique Bond vyf eersteplekke in die skole-afdeling behaal en algeheel eerste geeïndig. Sy het ook ‘n derdeplek in die ope-afdeling behaal. Op vlak 1 het Genevieve van der Merwe met haar perd, Bonnita, ‘n tweede- en eersteplek in die skole-afdeling behaal en eerste en vierde geeindig in die ope-afdeling. Sy spog ook op vlak 2, met haar perd Foxtrot, met ‘n eerste-, tweede- en twee vierdeplekke in die skole-afdeling en ‘n eerste- en tweedeplek in die ope-afdeling. Dawie van Jaarsveld het op vlak 2 met sy drie…
Plasie-ruiters hou uit
Gepubliseer op April,24 2017
Danielle Breed van Hoërskool Merensky het op Saterdag, 8 April, deelgeneem aan die Waterberg uithourit te Modimolle. Sy het deelgeneem in die junior kategorie en 80km in 5 ure en 46 minute met haar perd afgelê. Sy het algeheel ‘n 4de plek behaal. Onderwyser, Alexandra Dreyer, het self haar perd opgesaal en 2 uithouritte gedurende die vakansie voltooi. Op 31 Maart en 1 April het sy in Schweizer-Reneke ‘n nasionale tyd gery en ‘n 6de plek behaal. Op 8 April het sy ook aan die Waterberg uithourit deelgeneem en die 80km voltooi in 5 ure en 21 minute.
Plasieruiters pronk by Western Mounted Games
Gepubliseer op March,27 2017
Op Saterdag, 25 Maart, het twee ruiters van Hoërskool Merensky aan die Western Mounted Games te Uitzoek Stalle in Tzaneen deelgeneem. Iszabella le Roux en Dominique Bond het saam met sestien ander deelnemers sake uitgespook in die “Western Reigning Qualifier 1”. Iszabella behaal ‘n eersteplek in die “Ranch Horse”-afdeling met Dominique in die tweedeplek. In die “Western Pleasure”- en die “Reigning Pattern 1CX”-afdeling wen Dominique, met Iszabella in die tweedeplek. Dominique het ook haar vernuf getoon met ‘n eersteplek in die “Trail”-afdeling.